9. Rammeaftale 2020-2021 (Åben)
Tidl. politisk behandling SS-U, 05.05.20, pkt. 31, BS-U, 07.05.20, pkt. 19
Forventet sagsgang
SS-U, BS-U, ØK, BY
Lovgrundlag
 
SAGENS INDHOLD
Byrådet skal i denne sag tage stilling til ”Rammeaftalen på det specialiserede social- og 
specialundervisningsområde for 2021-22” (herefter Rammeaftalen), som er et fælles regionalt styrings- og 
udviklingsværktøj for kommunerne i den midtjyske region og Region Midtjylland.
Det 
er 
kommunernes 
ansvar 
at 
koordinere 
indsatsen 
på 
det 
specialiserede 
social- 
og 
specialundervisningsområde. Som følge heraf har kommunerne ansvaret for at udarbejde en rammeaftale 
i samarbejde med regionen. 
Rammeaftalen har været behandlet i Kommunekontaktrådet (KKR) [adresse], som på sit møde 9. 
september 2020 besluttede, at udkastet til aftalen skulle sendes til godkendelse i de midtjyske kommuners 
byråd og Regionsrådet. Udkastet er vedlagt som bilag.
Rammeaftalen består af to dele. Den ene omhandler udvikling og koordinering af udbud og efterspørgsel 
af tilbud til borgere på det specialiserede social- og specialundervisningsområde i det midtjyske område. 
Den anden del indeholder en styringsaftale, der bl.a. fastlægger de fælles økonomiske rammer og 
principper for de specialiserede tilbud.
 
Visionen for Rammeaftalen er, at der på tværs af kommuner og region samarbejdes om fire fælles mål for 
borgerne:

Borgeren har mest muligt ansvar og indflydelse på eget liv med fokus på livskvalitet.

Indsatser hænger sammen og skabes sammen med borgeren - hele vejen rundt.

Borgerens ressourcer kommer i spil og skaber værdi i en tidlig og fokuseret indsats.

Alle er en del af et fællesskab.
 
I forhold til udvikling og koordinering af udbud og efterspørgsel af tilbud til borgere på det specialiserede 
social- og specialundervisningsområde sætter kommunerne og regionen fokus på to fælles 
udviklingsområder i Rammeaftalen:
1.
Den nære psykiatri
2.
Borgere med komplekse udfordringer.
Kommunerne og Region Midtjylland har haft mulighed for at komme med input til udviklingsområder i 
Rammeaftalen. Social- og Sundhedsudvalget og Børne- og Skoleudvalget har på deres møder i maj 2020 
drøftet forslag til udviklingsområderne. Begge udvalg godkendte de foreslåede udviklingsområder. 
Overordnet tilkendegiver de midtjyske kommuner i forbindelse med udarbejdelse af Rammeaftalen, at der 
er sammenhæng mellem kommunernes behov for specialiserede tilbud og det samlede udbud af tilbud.
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Paula Friis 
Jacobine Hermansen (tinj)
Favrskov Kommune har på voksenområdet 272 bo- og dagtilbudspladser, der reguleres af Rammeaftalen. 
Af disse sælges ca. 130 pladser til andre kommuner. [adresse] køber også tilbud i andre 
kommuner/regionen, som er reguleret af Rammeaftalen. Ca. 90 af kommunens borgere får sådan et tilbud.
 
På børneområdet er døgntilbuddet [adresse] omfattet af Rammeaftalen indtil udgangen af 2021. Fra 2022 
forventes det, at [adresse] ikke længere er omfattet af Rammeaftalen, da [adresse] på det tidspunkt ikke har 
haft anbragte fra andre kommuner de seneste tre år.
VURDERING
Social og Sundhed og Børn og Kultur vurderer, at Rammeaftalen medvirker til at skabe balance i udbud og 
efterspørgsel efter specialiserede tilbud ud fra hensyn til driftssikkerhed, forsyningssikkerhed og 
planlægning. 
Social og Sundhed og Børn og Kultur vurderer, at de to forslag til udviklingsområder i Rammeaftalen sætter 
en god retning for udviklingen af det specialiserede socialområde, som Favrskov Kommune kan bakke op 
om, idet der er et udækket behov for klare aftaler omkring relevante indsatser samt omfanget og kvaliteten 
af disse indsatser.
 
Forslaget om at fortsætte udviklingsområdet den nære psykiatri vurderes at være både vigtigt og relevant. 
Favrskov Kommune indgår aktivt i flere af initiativerne i forhold til mental sundhed hos børn og unge samt 
i forhold til voksne borgere med svær psykisk sygdom. 
 
Favrskov Kommune er blandt de kommuner, der oplever en stigning i antallet af borgere med komplekse 
udfordringer – herunder især autismespektrumforstyrrelser og dobbeltdiagnostiserede borgere. Derfor 
vurderes forslaget om at arbejde med udviklingsområdet borgere med komplekse udfordringer at være 
både aktuelt og relevant. Dette gælder både på børne- og ungeområdet samt voksenområdet. Social og 
Sundhed bemærker i forlængelse heraf, at det er vanskeligt at finde egnede tilbud efter grundskolen til 
unge normaltbegavede med svære autismespektrumforstyrrelser.
Forvaltningerne har modtaget høringssvar fra Handicaprådet 6. oktober 2020. Høringssvaret er vedlagt 
som bilag.
Handicaprådet bemærker overordnet set, at Rammeaftalen forekommer visionsfyldt med ord som udvikling 
af faglige indsatser, videndeling, borgeren i centrum, borgerens samlede tilværelse, livskvalitet osv. 
Handicaprådet er af den opfattelse, at når der ikke er en konkretisering af mål eller indsatser til at opfylde 
disse visioner, kan Handicaprådet alene se Rammeaftalen som et redskab til økonomistyring på det 
specialiserede social- og specialundervisningsområde i [adresse].
Handicaprådet bemærker, at den nære psykiatri er et væsentligt udviklingsområde, som også er en del af 
Sundhedsaftalen 2019-23. 
I relation til udviklingsområdet borgere med komplekse udfordringer er Handicaprådet af den opfattelse, at 
Rammeaftalens vision for området er selvmodsigende, idet man sigter på at løse opgaven med et stigende 
antal borgere med komplekse udfordringer ved at udvikle bedre og billigere løsninger. Det forekommer 
Handicaprådet urealistisk at udvikle og forbedre indsatsen på eksisterende tilbud, når økonomien gennem 
mange år er blevet forringet.
Social og Sundhed og Børn og Kultur anerkender, at Rammeaftalen er formuleret meget overordnet og 
generelt for områderne. Forvaltningerne vurderer, at formuleringernes generelle karakter er et vilkår, når 
19 kommuner og en region skal skabe fælles retning på det specialiserede social- og 
specialundervisningsområde. 
Forvaltningerne bemærker desuden, at der i regi af den administrative styregruppe for det specialiserede 
social- og specialundervisningsområde (DASSOS) vil blive arbejdet med konkrete initiativer for at udfolde 
Rammeaftalens visioner og udviklingsområder til konkret handling.
ØKONOMI
Ud over de faglige udviklingsområder, fastsætter Rammeaftalen rammerne for styring af økonomi- og 
kapacitetsudviklingen på de omfattede tilbud. 
Som en del af Rammeaftalen 2019-20 indgik kommunerne og regionen en fireårig aftale om at reducere 
taksterne på de sociale tilbud med minimum to pct. i perioden 2019-22. Takstaftalen er videreført i den 
kommende rammeaftale. Den aftalte takstreduktion er med Budget 2020–23 fuldt implementeret i [adresse] 
Kommune.
INDDRAGELSE
Udkastet til Rammeaftalen er udarbejdet i samarbejdet mellem de 19 midtjyske kommuner og Region 
[adresse]. 
 
Sagen har været i høring hos Handicaprådet.
INDSTILLING
Direktøren for Social og Sundhed og direktøren for Børn og Kultur indstiller til Byrådet:
1.
At Rammeaftalen på det specialiserede social- og specialundervisningsområde for 2021-22 
godkendes.
BESLUTNING
Social- og Sundhedsudvalget, 3. november 2020:
Fraværende: Ingen 
Indstilles godkendt.
Børne- og Skoleudvalget, 4. november 2020:
Fraværende: Ingen
Indstilles godkendt.
Økonomiudvalget. 17. november 2020:
Fraværende: Ingen
Indstilles godkendt. 
Byrådet, 24. november 2020:
Fraværende: Ingen
Godkendt. 
Bilag
1.
Høringssvar Rammeaftale 2021-2022 (4628)
2.
Udkast til Rammeaftale 2021-2022 (257717)
